**Մոնս Պետեր Ալբերտ Զելմերլով** (շվեդ.՝ Måns Zelmerlöw, հունիսի 13, 1986(1986-06-13), Lund Cathedral parish, Լունդի կոմունա, Մալմյոհուս համայնք, Շվեդիա, Շվեդիա), շվեդ երգիչ, հեռուստահաղորդավար է։ Նա հայտնիություն ձեռք բերեց 2005 թվականին՝ մասնակցելով շվեդական «Սուպերսթար» նախագծին, որտեղ զբաղեցրեց հինգերորդ հորիզոնականը, այնուհետև մասնակցեց շվեդական «Պարահանդես» պարային նախագծի առաջին եթերաշրջանին, որտեղ հաղթանակ տոնեց, և 2007 թվականին "Cara Mia" (Իմ սիրելի) երգով, որով էլ ներկայացավ այդ տարվա *Melodifestivalen* երգի մրցույթին։ 2011-2013 թվականներին նա եղել է  *Allsång på Skansen* երաժշտական փառատոնի հաղորդավար։ 2007 թվականին, 2009 թվականին և 2015 թվականին մասնակցել է *Melodifestivalen*։ 2015 թվականին, այն հաղթելով, ստացավ իրավունք ներկայացնել Շվեդիան Եվրատեսիլ 2015 երգի մրցույթում իր "Heroes" (Հերոսներ) երգով։ Նա Եվրատեսիլի եզրափակչում հավաքել է 365 միավոր և ճանաչվել է այդ մրցույթի հաղթող։

Կյանք և կարիերա
---------------

Մոնս Զելմերլով ծնվել է 1986 թվականին Շվեդիայի Լունդ քաղաքում։ Զելմերլովը երաժշտական կրթություն է ստացել Լունդի ավագ դպրոցում և եղել է դպրոցի երգչախմբի անդամներից։ 2002 թվականին Մալմոյում խաղացել է տարբեր օպերետներում։

Զելմերլովը հասարակության առաջ ներկայացավ 2005 թվականին՝ մասնակցելով շվեդական «Սուպերսթար» նախագծի երկրորդ եթերաշրջանին։ 8 շաբաթներից հետո նա հեռացվեց մրցույթից և զբաղեցրեց հինգերորդ հորիզոնականը։

2006 թվականին նա մասնակցեց շվեդական «Պարահանդես» պարային նախագծի առաջին եթերաշրջանին Մարիա Կարլսոնի հետ միասին, որտեղ նրանք հաղթանակ տոնեցին։ Նույն տարվա ընթացքում Մոնսը մասնակցեց *Grease* մյուզիքլի շվեդական տարբերակին։ Արդյունքում իր առաջին ձայնասկավառակը թողարկելու համար նա պայմանագիր ստորագրեց M&L Records-ի հետ, որը Warner Music Group-ի ստորաբաժանումներից է։

2007 թվականին նա մասնակցեց Եվրատեսիլ 2007 երգի մրցույթի շվեդական նախընտրական փուլին՝ Melodifestivalen 2007 թվականին, որտեղ հասնելով եզրափակիչ՝ զբաղեցրեց երրորդ հորիզոնականը։ Մրցույթին նա ներկայանում էր իր "Cara Mia" (Իմ սիրելի) երգով, որը թողարկվեց որպես սինգլ և տեղ գտավ Մոնսի առաջին ձայնասկավառակում՝ *Stand by For...*-ում։ Ձայնասկավառակը զբաղեցրեց առաջին հորիզոնականը Շվեդիայում, նրա 4 երգեր թողարվեցին որպես սինգլներ և Շվեդիայում ընդգրկվեցին Լավագույն 50 երգերի ցանկում։ *Stand by For...*-ը 2007 թվականին թողարկվեց նաև Լեհաստանում։

2007 թվականին որպես հաղորդավար հանդես եկավ *Lilla Melodifestivalen 2007*-ում։ Նույն թվականին մասնակցեց *Footloose* մյուզիքլին՝ մասրմնավորելով Թոմիին։ Մոնսը մի շարք նշանավոր շվեդ երգիչների հետ հանդես եկավ Ստոկհոլմում և Գոթենբուրգում։

2009 թվականին Մոնսը կրկին մասնակցեց Melodifestivalen-ին այս անգամ "Hope & Glory" (Հույս և Փառք) երգով։ Հաջող անցնելով կիսեզրափակիչը՝ նա եզրափակչում զբաղեցրեց 4-րդ հորիզոնականը՝ ժյուրիի կողմից ստանալով բազմաթիվ ձայներ։ Նույն տարվա ընթացքում նա թողարկեց իր երկրորդ ձայնասկավառակը՝ MZW-ն, որը առաջինը ճանաչվեց շվեդական ալբոմների չարթում և թողարկվեց նաև Լեհաստանում։ 2009-ի ամռանը Մոնսը հանդես եկավ շրջագայություններով Շվեդիայում։

2010 թվականին Մոնսը՝ որպես հաղորդավար, հանդես եկավ Melodifestivalen 2010-ում՝ հյուրընկալելով բոլոր շոուները։

2013 թվականին նա սկեսց աշխատել իր երրորդ *Barcelona Sessions* ձայնասկավառակի վրա։ Մինչ թողարկելը նա հանդես եկավ մի քանի սինգլներով, որոնցից էին "Broken Parts" (Կոտրված հատվածներ) , "Beautiful Life" (Գեղեցիկ կյանք) , "Run For Your Life" (Վազի՛ր քո կյանքի համար) , "Parallels" (Զուգահեռներ) երգերը։ Ձայնասկավառակը թողարկվեց 2014 թվականի փետրվարին։

Մոնսը հանդես եկավ նաև Melodifestivalen 2013-ում, սակայն այս անգամ որպես երգահան։ Իր "Hello Goodbye" (Ողջույն, ցտեսություն) երգը եզրափակիչ չհասավ։ Այն կատարում էին Էրիկ Սեգերստեդը և Թոն Դեմիլը։ 2013 թվականին Մոնսը հանդես եկավ նաև նոև շվեդական *Spök* մյուզիքլում։

Զելմերլովը ևս մեկ անգամ մասնակցեց Melodifestivalen-ին այս անգամ 2015 թվականին։ Նա եզրափակչում հաղթեց 288 միավորով և իրավունք ստացավ ներկայացնել Շվեդիան Եվրատեսիլ 2015 երգի մրցույթում իր "Heroes" (Հերոսներ) երգով։ Նույն մրցույթին նա մասնակցում էր նաև որպես "Det rår vi inte för" երգի հեղինակ, որը կատարվում էր Բեհրանգ Միրիի կողմից, սակայն այս երգը հասավ մինչև Երկրորդ շանս փուլ։

Եվրատեսիլ 2015 թվականի եզրափակչի քվեարկության արդյունքում Մոնսը հավաքում է 365 միավոր և ճանաչվում է հաղթող։

Անձնական կյանքը
---------------

Զելմերլովը ունի մեկ կրտսեր քույր։ 2008-2011 թվականներին լրատվամիջոցների կողմից ակտիվ լուսաբանվում էր նրա և շվեդ մոդել և երգչուհի Մարի Սերնեհոլտի սիրավեպը։ 2004 թվականի դեկտեմբերի 26-ին Մոնսը իր ընտանիքի հետ Թայլանդում փրկվել է Հնդկական օվկիանոսում տեղի ունեցած ցունամիից։

Սկավառակագրություն
------------------

* «Stand by For...» (2007)
* «MZW» (2009)
* «Christmas with Friends» (2010)
* «Kära vinter» (2011)
* «Barcelona Sessions» (2014)
* «Perfectly Damaged» (2015)

Ծանոթագրություններ
------------------

1. 1 2  Dutch Top 40
2. 1 2 3 4  Sveriges befolkning 2000 (շվեդերեն) — Sveriges Släktforskarförbund, 2020.
3. ↑  Röster om LEL (շվեդերեն) — Lars-Erik Larsson-gymnasiet.
4. ↑
5. ↑  Radio, Sveriges. "Cara Mia - P4 Melodifest – webbkanal". Retrieved 2016 թ․ մայիսի 12.
6. ↑  "Måns utröstad ur "Idol"". *Expressen*. Retrieved 2016 թ․ մայիսի 12.
7. ↑  "Måns och Maria vann "Let's dance"". *Aftonbladet*. Retrieved 2016 թ․ մայիսի 12.
8. ↑  Spektra, Stockholm TT (2006 թ․ սեպտեմբերի 28). "Tajta jeans för Måns Zelmerlöw i "Grease"". *Metro*. Retrieved 2016 թ․ մայիսի 12.
9. ↑  TT. "Måns Zelmerlöw öppnar för schlagern". *SvD.se*. Retrieved 2016 թ․ մայիսի 12.
10. ↑  "Plats 1: Måns Zelmerlöw". *Expressen*. Retrieved 2016 թ․ մայիսի 12.
11. ↑  "Zelmerlöw leder Lilla Melodifestivalen". *Aftonbladet*. Retrieved 2016 թ․ մայիսի 12.
12. ↑  "Stjärnorna i ny musikal". *Expressen*. Retrieved 2016 թ․ մայիսի 12.
13. ↑  "'Allvarligt - nu ska jag vinna skiten'". *Aftonbladet*. Retrieved 2016 թ․ մայիսի 12.
14. ↑  Stoltz, Paulina. "Måns Zelmerlöw - MZW". *SvD.se*. Retrieved 2016 թ․ մայիսի 12.
15. ↑  "Måns Zelmerlöw - "Run for your life"". *Expressen*. Retrieved 2016 թ․ մայիսի 12.
16. ↑  "Måns Zelmerlöw: "Jag kommer aldrig lämna Melodifestivalen"". *Poplight*. 2015 թ․ փետրվարի 28. Արխիվացված է the original 2015 թ․ դեկտեմբերի 8-ին. Retrieved 2016 թ․ մայիսի 12.
17. ↑  Spektra. "80-tals musikalen "Spök" återuppstår". *SvD.se*. Retrieved 2016 թ․ մայիսի 12.
18. ↑  "Eurovision Sweden: Måns Zelmerlöw wins Melodifestivalen 2015!". *Eurovision News, Polls and Information by esctoday* (in ամերիկյան անգլերեն). 2015 թ․ մարտի 14. Retrieved 2016 թ․ մայիսի 12.
19. ↑  ""Det rår vi inte för" skrevs för Måns Zelmerlöw". *svt.se*. Արխիվացված է the original 2015 թ․ փետրվարի 21-ին. Retrieved 2016 թ․ մայիսի 12.
20. ↑  "Who won Eurovision 2015? Full Song Contest results". *Mirror*. 2015 թ․ մայիսի 24. Retrieved 2015 թ․ մայիսի 24.
21. ↑  "– Det var ofattbart hemskt". *Aftonbladet*. Retrieved 2016 թ․ մայիսի 12.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · ՏիկՏոկ · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNE: XX5182016 · BNF: 16999794p · GND: 1074419472 · ISNI: 0000000367304036 · NKC: xx0198312 · SUDOC: 235488968 · VIAF: 232582702 · WorldCat VIAF: 232582702 |

 |

 |